Diari Oficial de la Generalitat Valenciana


Sumari del DOGV 8475, del 30-01-2019 (2019/446)

RESOLUCIÓ de 28 de desembre de 2018, de la Conselleria d'Hisenda i Model Econòmic, per la qual s'autoritza una ampliació de crèdit en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22.1.d de la Llei 22/2017, de pressupostos de la Generalitat per a l'exercici 2018, per la qual s'autoritza l'increment del pressupost de despeses per import de 5.000.000 euros.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/446


Data del document
:   28-12-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de desembre de 2018, de la Conselleria d'Hisenda i Model Econòmic, per la qual s'autoritza una ampliació de crèdit en virtut del que es preveu en l'article 48 de la Llei 1/2015 d'hisenda pública, del sector públic instrumental i de subvencions, i en l'article 22.1.d de la Llei 22/2017, de pressupostos de la Generalitat per a l'exercici 2018, per la qual s'autoritza l'increment del pressupost de despeses per import de 5.000.000 euros. [2019/446]  
  
  
El Decret llei 7/2017, de 29 de desembre, del Consell, habilita els procediments i autoritzacions necessàries per a la subrogació del deute financer de la Fira Mostrari Internacional de València i de la Institució Firal Alacantina i el seu procés de reestructuració. En compliment d'aquest, el 15 de juny i el 16 de juliol de 2018, la Generalitat ha formalitzat dos contractes de subrogació de la posició contractual ostentada per Fira Mostrari Internacional de València, en els contractes de préstecs subscrits amb Bayerische Landesbank i l'Institut de Crèdit Oficial, assumint els drets i obligacions dels citats contractes.  
La Llei 22/2017, de 29 de desembre, de pressupostos de la Generalitat per a l'exercici 2018, contempla en la línia de subvenció S5061, «Ampliació Pla Modernització Fira València», del capítol 7 del programa 761.10, Ordenació i promoció comercial, adscrit a la Conselleria d'Economia Sostenible, Sectors Productius, Comerç i Treball, per a atendre els compromisos derivats del Conveni de Col·laboració subscrit per la Generalitat amb Fira València, el 21 de desembre de 2007, en relació amb els préstecs, avalats per Generalitat, vinculats a l'ampliació del Pla de Modernització de la Fira, entre els quals s'inclouen els préstecs formalitzats amb Bayerische Landesbank i l'Institut de Crèdit Oficial.  
No obstant això, una vegada s'han subrogat cadascuna d'aquestes operacions per la Generalitat, el pagament de les quotes d'amortització de Bayerische Landesbank per import de 4.000.000 euros i de l'Institut de Crèdit Oficial, per import d'1.000.000 euros, ha d'efectuar-se amb càrrec al capítol 9 de la secció 19, «Servei del deute».  
En conseqüència, tractant-se de crèdits amb la condició d'ampliables previstos en l'article 22.1.d de la Llei 22/2017 de Pressupostos de la Generalitat per a 2018, és procedent ampliar la dotació del capítol 9 de la secció 19, «Servei del deute», per import de 5.000.000 euros.  
  
A aquest efecte i en virtut del que es disposa en l'article 22.2 de la Llei 22/2017 de pressupostos de la Generalitat per a l'exercici 2018, i el que preveu l'article 48 de la Llei 1/2015 d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
S'autoritza un augment de crèdit en l'aplicació pressupostària 64.82.94.530.87.0 per import de 5.000.000 euros, que implica l'increment del projecte financer T0461, «Capítol IX Deute», pel citat import.  
  
  
València, 28 de desembre de 2018.- El conseller d'Hisenda i Model Econòmic: Vicent Soler i Marco.